Helikopter-ongeluk: Slagoffers was ‘n man en vrouDie ongelukstoneel. Foto: @POWER987News op Twitter. “Nadat die liggame uit die wrak verwyder is, het ons besef dit is ŉ man en ŉ vrou,” het Santi Steinmann, woordvoerder van Netcare 911, gesê. Daar is aanvanklik berig dat twee mans in die ongeluk dood is. MiX Telematics Africa het vroeër gesê die helikopter behoort aan die opsporingsmaatskappy Matrix. “MiX Telematics Africa is bewus van die voorval en ons kan bevestig dat dit ŉ Matrix-opsporingshelikopter was wat deur Henley Air bedryf was,” het Brendan Horan, besturende direkteur van die maatskappy, gesê. Volgens Horan ondersoek MiX Telematics en die Burgerlugvaartowerheid die voorval. “Dit is ŉ verskriklike tragedie en ons betuig ons innige meegevoel met die familie, vriende en kollegas van die mense wat hul lewens verloor het.”